Union o the Crouns

The Union o the Crouns refers tae the comin o James VI, Keeng o Scots, tae the throne o the Ingland in Mairch 1603, an sicwice unitin Scotland an Ingland unner the ae monarch. This follaed the daith o his free an bairnless cuisin, Queen Elizabeth I o Ingland, the pokeshakkins o the ryal Hoose o Tudor.

The term itsel, tho nou for ordinar acceptit, is misleadin; richtly this wis juist a personal or deenastic union, the Crouns steyin baith spleet an sindry, mauger o James's ettles tae mak a new "imperial" throne o 'Great Breetain'. Ingland an Scotland conteenad tae be unthirlt states, mauger o sharin the same Monarch, till the Acts o Union in 1707 durin the ring o the hindermaist monarch o the ryal Hoose o Stuart, Queen Anne.

Category:James VI an I
Category:Breetish monarchy
Category:Scots monarchy
Category:Kinrick o Ingland
Category:1603 in Ingland
Category:1603 in Scotland
Category:1603 in Ireland
Category:History o Northren Ireland
Category:Unionism in the Unitit Kinrick
Category:Ingland–Scotland relations
Category:Ireland–Scotland relations
Category:17t century in Ingland
Category:17t century in Scotland